
Referat

	Møte:
PROGRAMRÅDET for 1. avdeling
	Sted:
Rom Grupperom 298b, Farmasibygningen
	Tid:
14.04.2026, kl. 10:00-11:30

	Møteleder:
Trine Grønhaug Halvorsen 
	Referent: 
Bogdana Zerboni

	Inviterte medlemmer:
Natasa Nikolic
Joseph Azumah
Beata Urbanczyk Mohebi
Andrea Angelov
[bookmark: _Hlk188616197]Martin Kratzsch
Ludvik Lindgren Grov
	Fraværende: 
Andrea Angelov. Anne Oldeie Hay som vara
Ludvik Lindgren Grov






Godkjenning av møteinnkalling og agenda

Referat fra møte 22.01.2026
Endelig referat er godkjent på sirkulasjon lagt ut på programrådets nettsider.

Orienteringssaker
Møtet startet med en kort introduksjonsrunde.
Oppdatering fra siste møte i UU v/Trine
Programrådsleder orienterte om at fagorganet for utdanning og forskning i farmasi har søkt Stiftelsen til fremme av norsk apotekfarmasi om støtte for å dekke deltakeravgiften til Farmasidagene for alle førsteårsstudenter i farmasi. 
Hun informerte også om endringer i opptakskrav i matematikk. Fra 1. august 2027 erstattes matematikkfagene S1 og S2 (matematikk for samfunnsfag) av to nye fag Matematikk for økonomifag og Statistikk. Innholdet i de nye S1- og S2-fagene er ikke endelig avklart, og konsekvensene for opptak til farmasi må vurderes. 
Stillingsutlysning som læringsassistenter for høsten 2026 vil bli sendt ut til studentene fredag 17/4. Emneansvarlige for 1. og 3. semester har meldt inn behov. Ved behov vil programrådeleder søke om økte midler til tilbudet.
Oppdatering fra studiestart v/Bogdana
Det ble orientert om planlegging av studiestart og samarbeid med fadderkoordinator og fadderstyret. Målet for årets studiestart er å videreføre programmet fra 2025 med særlig vekt på inkludering og alkoholfrie tilbud. 
Det ble også informert om programseminaret i samarbeid med ForVei 31. august–1. september.

Studiesaker 
SAK PR/07-26 Rutiner for godkjenning av tidligere utdanning
Kristin Johanne Grasmo er til stede.
Hovedlinjene i dagens praksis for godkjenning av tidligere utdanning ble presentert. Saksbehandlingen er tidkrevende, særlig når gjelder dette utenlandske utdanninger. 
Det er søknadsfrister 1. februar for høstsemesteret og 1. september for vårsemesteret. Søknadene behandles individuelt.
Mange søkere kommer fra de samme lærestedene og har samme studieplan. Det ble derfor diskutert om det kan utarbeides generelle vedtak for enkelte læresteder og studieplaner som kan effektivisere arbeidet. 
Forslag til vedtak: Programrådet ønsker å undersøke om generelle vedtak som kan utarbeides for godkjenning av tidligere utdanning, særlig for enkelte læresteder/studieplaner som går igjen. Det gjennomføres en kartlegging blant emneansvarlige for å avklare om dette er mulig. Saken tas opp igjen i programrådet dersom det kommer positive tilbakemeldinger. Arbeidet innrettes først mot utdanninger ved Nord Universitet og OsloMet.

Diskusjonssaker 
SAK PR/08-26 Oppmøte til undervisning
Programrådet diskuterte lavt oppmøte til ikke-obligatorisk undervisning. Høy arbeidsbelastning i enkelte emner med mye lab gjør at studentene prioriterer obligatoriske aktiviteter, og oppmøtet generelt ofte synker ytterligere inn mot eksamen. I tillegg har noen studenter lang reisevei eller jobb ved siden av studier, noe som påvirker fysisk oppmøte.
Diskusjonen dreide seg også om hvordan undervisningen kan gjøres mer motiverende, blant annet gjennom mer interaktive og casebaserte undervisningsformer, og hvordan et nytt bygg potensielt kan styrke campusnærvær og deltakelse.
SAK PR/09-26 Norsk som andrespråk
Programrådet drøftet utfordringer for studenter med norsk som andrespråk, med utgangspunkt i krav om norsknivå B2. Erfaringene fra ulike profesjonsstudier, inkludert farmasi, viser at noen studenter har svake norskferdigheter både muntlig og skriftlig, noe som kan få betydning for læring, praksis og senere profesjonsutøvelse. Dette er også et tema i diskusjonen om innføring av fagprøve for farmasøyter med utdanning fra utenfor EU/EØS. Diskusjonen dreide seg om hva som kan gjøres i ordinær undervisning og studiemiljø for å forbedre dette.
Det ble kort vist til tiltak som har vært gjennomført eller vurdert på farmasistudiet tidligere, som for eksempel språk- og skrivekurs, samt språk-/fagkafé og samarbeid med Akademisk skrivesenter. Dessverre når slike tilbud har ofte de mest ressurssterke studentene. 
Forslag til vedtak: Programrådet foreslår i første omgang at informasjonen studentene får på introduksjonsdagen om norsk som arbeidsspråk i all undervisning, inkludert laboratorieundervisning og kollokviearbeid gjentas jevnlig gjennom studiet for eksempel på alle emneintroduksjoner, og at undervisere minner studentene på dette der det er naturlig. Undervisere skal ha en felles praksis der det tydelig kommuniseres at norsk er arbeidsspråket. Programleder tar dette videre med Utdanningsleder. Programrådet vil fortsette å se på mulige tiltak for å møte språkutfordringene. 
SAK PR/10-26 Gjennomgang av emner
Programrådet diskuterte behovet for en mer systematisk emnegjennomgang. Det var enighet om å videreføre praksisen med at emneansvarlige på rundgang presenterer emnet sitt i programrådet, som et tiltak for kvalitetssikring og erfaringsdeling.
Som første steg ble det foreslått å invitere emneansvarlig for FARM1150 til møte i løpet av høstsemesteret for en gjennomgang. Dette skal danne grunnlag for en plan for rullerende gjennomgang av øvrige emner i programmet.


Eventuelt 

Det ble informert om at MN-fakultetet 15. april sender ut læringsmiljøundersøkelsen til alle program- og årsenhetsstudenter, inkludert masterstudenter. Undersøkelsen er åpen 15. april–7. mai og skal gi bedre innsikt i studentenes læringsmiljø og behov for forbedringstiltak.
For å øke svarprosenten ble det foreslått å sette av tid til å gjennomføre undersøkelsen i en obligatorisk undervisningstime, eventuelt ved at studentene starter på undersøkelsen mot slutten av timen og fullfører i pausen.

